《登毗卢阁 其一》
清代·田雯

老柏铁枝盘佛阁，翠微晴色动林皋。人家远抱桑乾曲，山势斜奔碣石高。

槛外天风鸿上下，城边秋水树周遭。凭陵霄汉人声寂，独有禅镫照客袍。

作者简介：（1635—1704）清山东德州人，字纶霞，又字子纶、紫纶、号漪亭，又号山𧅁子，晚号蒙斋。康熙三年进士，授中书，累迁工部郎中，督江南学政，历江宁、贵州巡抚，官至户部侍郎。诗师黄山谷，欲以奇丽驾王士禛之上。有《古欢堂集》、《黔书》等。